ফেনী সংবাদদাতা: ফেনী শহরের পুরাতন পুলিশ কোয়ার্টারে জহির হোসেন চৌধুরী সড়কের আল-হেরা মাদরাসার সামনে সোমবার সকালে নির্মাণাধীন একটি ভবনের ছাদ থেকে পড়ে মোয়াজ্জেম হোসেন মিন্টু (৬০) নামে একজন নিহত হয়েছে। এলাকাবাসী সূত্রে জানা যায়, ইসলামী ব্যাংকের কর্মকর্তা আরিফ হোসেন ৬ তলা বিশিষ্ট ভবন নির্মাণ করছেন। তিনি নির্মাণ কাজে ভবনের নিরাপত্তাজনিত কোন ব্যবস্থা নেননি। গতকাল সোমবার সকাল সাড়ে ৯টায় ওই ভবনটি ৪র্থ তলা থেকে মোশাররফ হোসেন মিন্টু পড়ে গুরুতর আহত হয়। আশপাশের লোকজন এগিয়ে এসে তাকে উদ্ধার করে ফেনী আধুনিক সদর হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করেন। খবর পেয়ে ফেনী মডেল থানার এসআই খুরশিদ আলম ঘটনাস্থল পরিদর্শন করেন।